《自玉山归竹隐投宿广平院》
宋代·赵蕃

久客倦城市，薄言归田庐。
秣马待日斂，颠风忽来俱。
横策径成去，扑扑埃满须。
晴雷隐虚空，数雨如投珠。
渴甚念茗饮，迟回寻梵居。
少焉复前迈，行行过烟墟。
但惊田畴间，有似杭复苏。
及经道余冲，余流尚通渠。
乃悟适来雨，咫尺或有无。
天公本何心，分龙信非诬。
自兹到吾栖，岗岭更复迂。
山穷偶逢寺，可以休仆痡。
投鞍鞍议食事，仅具粥一盂。
道人吾故人，问我来崎岖。
既能设瓜果，村酒亦复沽。
我愧非渊明，僧诚远远公徒。
停杯竟高枕，梦境知何如。
明当带星起，草露徒侵裾。
还家一何忙，视竹齐架书。
优哉且自过，休问瓶无储。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。